****

НУРИТДИНОВ Бобиржон Акмалжанович,

№104 негізгі орта мектебінің 8- сынып оқушысы.

Жетекшісі: өзбек тілі мен әдебиеті пәні мұғалімі Нишанова Садоқат Анаркуловна.

Түркістан облысы, Сайрам ауданы

**ДЎСТЛИК НИМА?**

Икки ва ундан ортиқ кишилар ўртасида вужудга келган самимий меҳр-муҳаббат ва узвий ришта дўстлик ҳисобланади. Дўстликнинг акси душманлик, адоват ва гина сақламоқдир. Барча инсонлар бир-бирлари билан дўстдирлар. Ҳадисда: “Бир-бирларингизга нисбатан гина (адоват) сақламанг, ҳасад қилманг, бир-бирларингиздан юз ўгирманг” дейилади. Инсон учун яқин кишилардан бири дўстларидир. Дўстсиз инсон ўзини ғариб сезади. Дўстлашиш орқали инсонга ҳар қандай оғир ишлар енгил бўлади.

Донишмандлар айтишларича, дўстлар икки хил бўлади. Бири хил дўст чин дўст бўлиб, уни жон ошноси дейилади.   Иккинчи хил дўст сохта дўст дейилади. У мол-давлат, мансаб ошносидир.    
Инсон дўст танловчи ва дўст бўлиб танланувчидир. Дўст бўлиб танланмаган ва дўст танламаган одамда яхшилик йўқ. Инсон ўзига ўхшаган инсонлар билан дўст-улфат бўлишни хоҳлайди. Шу сабабли халқларда: “Дўстингни кимлигини айт, мен сени кимлигингни айтиб бераман” деган ҳикматли сўз мавжуд. Ҳар ким ўзига мувофиқ келадиган кишини дўст қилиб танлайди. Дўст бўлишда дўст танлаш муҳим аҳамиятга эга.  
Биров билан дўстлашишдан илгари уни аввал яхшилаб ўрганиши ва уни текшириб кўриши лозим. Луқмони Ҳаким ўз ўғилларига: “Эй ўғилчам, беш тоифа инсонлардан ташқари хоҳлаганинг билан дўст бўл, аммо бу беш тоифадаги кишилар билан дўстлашишдан тийил. Ёлғончини дўст тутма, чунки ёлғончининг сўзи сароб каби яқинни узоқ, узоқни яқин кўрсатади. Ахмоқни дўст тутма, фойда бераман деб зарар келтиради. Тамагирни дўст тутма, чунки у егулик ва ичимликни сотади. Бахилни дўст тутма, чунки у керак бўлганда ёрдамини бермайди. Қўпол билан дўстлашма, чунки у сени ҳам, ота-онангни ҳам ҳурматини жойига қўймайди. Қўполлик қилаётгани эса, унинг хаёлига ҳам келмайди” деб насиҳат қилган эканлар. Дўст танлашда дўстнинг насли-насабини, унинг ақли, одобини билиш муҳимдир. Инсон учун берилган энг яхши неъматларнинг бири муносиб дўстдир.   Дўст ўз дўстининг ҳолидан хабар олиши,  дўсти касал бўлса бориб кўриши лозим.   
Инсон ўз дўсти билан уч кундан ортиқ хафалашиши, гина-кудурат қилиши яхши ҳисобланмайди. Инсон ўз дўсти айбини кечириб яшаши лозимдир.   
Дўстнинг аҳволидан хабар олиб, уни яхшилик томон чорлаб туриш ҳақиқий дўстларнинг ишидир. Инсон дўстларини душманга айланиб қолишидан эҳтиёт бўлиши лозим.  
Дўстликнинг синови дўстнинг баъзан ўзгариб қолганлигига сабр қилиш, уни яна қайта ўз ҳолига келишига умидвор бўлишдир. Бу ҳақда: “Дўстнинг ўзгариб, аввалгидан бошқачароқ бўлиб қолса,  уни шу сабабдан тарк қилма. Чунки дўстнинг бир эгри, бир тўғри бўлиши бор” дейилади.  Дўстнинг хато қилганидан хафа бўлиб, ундан алоқани узмаслик лозим. Дўст хато қилса ҳам, уни кечириб, уни яна тўғри бўлишига умидвор бўлиш лозим.  
Дўстдан айб қидирган одамнинг дўстлари бўлиши қийин, чунки беайб парвардигордир. Инсон бошқа инсонлар билан бўлган дўстлигини мустаҳкамлаб бориши лозим. Дўстлар билан очиқ юз билан кўришиш, уларга совға саломлар бериш, инсонлар орасидаги меҳр-муҳаббатни, дўстликни мустаҳкамлайди.    
Инсонлар бир-бирлари билан дўстлашганларида ўзаро меҳр-муҳаббатни кучайтирадилар. Инсонларнинг дўстлиги эса жамият кишилари орасида хотиржамлик, ўзаро иноқликни таъминлайди. Менинг эса бу борада омадим чопган.Чунки юқорида таъкидлаган дўстларим жудаям кўп. Умид қиламанки,улар мен ҳамма пайт қўллаб-қувватлашади. Сиздачи, Сизда бундай дўстлар борми?